Акбуура, уруу

Ак буура - баргы, солто урууларынын курамындагы уруктарАбрамзон, 106. Басыз уруусунун аскердик урааны “ак буура” деп чакырылгандыгы
маалым. 

Ак буура - “тукумдатуучу төө” маанисин беретКТТС , 1984, 198. Тотемдик термин ( “буура-бугра-богра”). Этноним байыркы доордогу ыйык жаныбар катары сыйынышкан төөгө байланыштуу келип чыккан. Төөнүн тотем-жаныбар катары ишенимдин калыптанышын, анын көчмөндөр турмушундагы ролун таанымал иликтөөчүлөр Л .П . Потапов (1935, 135), М. Боргояков (1975, 58) өз изилдөөлөрүндө кенен токтолуп өтүшөт. Түштүк Сибирдин түрк жана монгол тилдүү элдеринде башка жаныбарлардын аталышын да түшүндүрөт. Мисалы, монгол, якуттардын тилдеринде “бур + а ” - бугу, сойоттордо -багыш, ал эми алтайлыктарда (алтай кижилер) курмандыкка чалынуучу жаныбарды туюнтатВяткина, 1933, 50. 
Караханийлер дөөлөтүндө төөнүн мамлекеттик деңгээлдеги тотем-жаныбар болгондугун ырастаган далилдер барБартольд, 1963, 505; Караев, 1975, 177-178. Мындан сырткары, ушул мамлекетте Буура-хан (Богра-хан) титул катары жогорку бийлик мансабын да билдирген. С. М. Абрамзон солтонун курамындагы ак буура уругун адигине уруулук тобунан келип киргендигин белгилейт.Ак буура уруусу жашаган аймактар Өзгөн,Алай,Токмок Абрамзон, 1960, Т.1У, с.24.

 Кошумча кар. 
Ак буура суусу

 Эскертүүлөр 

 Колдонулган адабияттар 
 Каратаев О. Кыргыз этнонимдер сөздүгү. — Бишкек: КТМУ, 2003. -265 6. ISBN 9967-21-621-2

Категория:Кыргыз уруулары жана уруктары
Категория:Баргы уруусу
Категория:Солто уруусу
Категория:Санжыра
Категория:Кыргыз этнографиясы
Категория:Караханийлер
Категория:Буура